Решение на Съда (девети състав) от 27 март 2025 г. (преюдициално запитване от Sąd Okręgowy w Gliwicach — Полша) — BA със законен представител BR
(Дело C-57/241, Ławida2 )
(Преюдициално запитване — Съдебно сътрудничество по гражданскоправни въпроси — Мерки в областта на наследственото право — Регламент (ЕС) № 650/2012 — Член 13 — Компетентност на съда по обичайното местопребиваване на наследника — Късно направено от наследничка, обичайно пребиваваща в една държава членка, изявление за отказ от наследството на починал, обичайно пребивавал в друга държава членка)
Език на производството: полски
Запитваща юрисдикция
Sąd Okręgowy w Gliwicach
Страни в главното производство
Молителка: BA със законен представител BR
при участието на: EQ със законен представител XK, CJ със законен представител XK, LF, AA със законен представител TB
Диспозитив
Член 13 от Регламент (ЕС) № 650/2012 на Европейския парламент и на Съвета от 4 юли 2012 година относно компетентността, приложимото право, признаването и изпълнението на решения и приемането и изпълнението на автентични актове в областта на наследяването и относно създаването на европейско удостоверение за наследство
трябва да се тълкува в смисъл, че
съдилищата на държавата членка, в която обичайно пребивава лицето, което иска да бъде освободено от правните последици от това, че не е направило в определения срок изявление за отказ от наследство, не са компетентни да одобрят такова освобождаване.
____________
1 ОВ C, C/2024/2923.
1 Името на настоящото дело е измислено. То не съвпада с истинското име на никоя от страните в производството.